A sorozat első versenyén Pekingben a kvalifikáción Oriol Servià 11., Jérôme d’Ambrosio 13. helyet szerezte meg, de előrébb kerültek a rajtrácson Sébastien Buemi 10 rajthelyes büntetése miatt. Jérôme d’Ambrosio 6., Oriol Servià 7. lett. Putrajayaban az időmérőn Nicolas Prost volt a leggyorsabb, aki azonban pekingi utolsó körös incidense miatt 10 hellyel hátrábbról rajtolhat, így a pole-pozíciót Oriol Servià örökölte meg tőle. Jérôme d’Ambrosiót a 20. rajthelyre sorolták a túlzott energiafogyasztás miatt. A pole-pozícióból rajtoló Oriol Servià fokozatosan lépdelt át a mezőny, előbb Bird, majd Jarno Trulli és Karun Chandhok is megelőzte őt. A spanyol végül 7. helyen ért célba, míg a belga csapattársa az utolsó helyről az 5. helyen fejezte be a futamot. Punta del Este városában megrendezett harmadik verseny kvalifikációján a spanyol pilóta 12. időt érte el. Jérôme d’Ambrosio technikai problémák miatt idő nélkül a 19. pozícióban fejezte be a kvalifikációt. A 8. és 9. helyen fejezték be a futamot a csapat pilótái.